Z A P I S N I K
20. sjednice Vijeća Gradske četvrti Donja Dubrava,
održane 18. prosinca 2018.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.
Nenazočni članovi Vijeća: Mladen Cetinja i Josipa Ćorluka
Nazočni članovi VMO: Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Branka Budimir – predsjednica VMO Čulinec, Tin Trstenjak – predsjednik VMO „Ivan Mažuranić“, Ino Hosni – predsjednik VMO Novi Retkovec, Anto Ešegović – član VMO Stari Retkovec,  Dokolenić Davor – član VMO Resnički gaj i Šafranić Mladen – predsjednik VMO Donja Dubrava.
Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, Marijana Lepur, viši stručni referent za rad tijela mjesne samouprave  i Silvestar Smrekar – stručni  referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno  13 članova Vijeća te ono može pravovaljano odlučivati. Otvara 20. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 19. sjednice. Budući da primjedbi nije bilo, nakon provedenog glasovanja utvrđuje da je isti jednoglasno prihvaćen.
Pita članove Vijeća imaju li kakvih prijedloga za dopunu dnevnog reda. Budući da prijedloga nije bilo, nakon provedenog glasovanja predsjednik utvrđuje da je jednoglasno usvojen


D N E V N I   R E D:

1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
2. Prijedlog zaključka o prijedlogu prostora mjesne samouprave u kojima je neophodan nadzor domara
3. Prijedlog zaključka o prioritetnim akcijama za gradnjom i održavanjem vodoopskrbne i kanalske komunalne infrastrukture na području Gradske četvrti Donja Dubrava za 2019.
4. [bookmark: _Hlk532287130]Prijedlog zaključka o prijedlogu izmjene voznog reda autobusne linije 231 Borongaj – Dubec 
5. [bookmark: _Hlk534640093]Prijedlog zaključka o prijedlogu promjene polaska autobusne linije 214 Koledinečka-Trnava-Kozari bok 
6. Prijedlog zaključka o prijedlogu prometnog rješenja na spoju Ulice badema, stare Čulinečke c. i  I. Čulinca 
7. [bookmark: _Hlk534641051]Prijedlog zaključka o prijedlogu za postavljanjem vertikalne signalizacije na području Mjesnog odbora Stari Retkovec
8. Pitanja, prijedlozi i obavijesti
Ad 1 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.

Predsjednik pojašnjava izmjene Plana komunalnih aktivnosti u 2018. i otvara raspravu.
Bez rasprave Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2018.
(Tekst Zaključka priložen je ovom zapisniku i njegov je sastavni dio)



Ad 2 - Prijedlog zaključka o prijedlogu prostora mjesne samouprave u kojima je neophodan nadzor domara

Predsjednik ističe svake godine pa tako i ove donosimo Zaključak o prijedlogu prostora mjesne samouprave u kojima je neophodan nadzor domara sukladno dopisu Gradskog ureda za mjesnu samoupravu. 
Bez rasprave Vijeće jednoglasno donosi


Z A K L J U Č A K
o prijedlogu prostora mjesne samouprave
u kojima je neophodan nadzor domara

1. Razmotrena je preporuka Gradskog kontrolnog ureda i Gradskog ureda za mjesnu samoupravu o racionalizaciji troškova skrbi o prostorima mjesne samouprave.

1. Vijeće utvrđuje da je poslove nadzora nad korištenjem i stanjem prostora neophodno obavljati u sljedećim objektima:

· objekt „Ivan Mažuranić“, Vrpoljska 10
· objekt „30. svibnja 1990.“, Vinodolska 23
· objekt MS Novi Retkovec, Breza 26 
· objekt MS Čulinec, Badema 2a 
· objekt Resnički gaj, Čulinečka c. 230
· objekt MS Trnava, Resnički put 1a

1. Vijeće predlaže da se nadalje sklope ugovori o povremenim poslovima za dosadašnje domare u navedenim objektima mjesne samouprave:

1. domar Mustafa Kahrimanović (objekt MS „Ivan Mažuranić“, Vrpoljska 10)
2. domar Zvonimir Gajger (objekt „30. svibnja 1990.“, Vinodolska 23)
3. domar Željko Ščurić (objekt MS Novi Retkovec, Breza 26)  
4. domar Ana Maruna (objekt MS Čulinec, Badema 2a)
5. domar Ružica Štaba (objekt Resnički gaj, Čulinečka c. 230)
6. domar Rudolf Pejić (objekt MS Trnava, Resnički put 1a)

1. Ovaj se zaključak dostavlja Gradskom uredu za mjesnu samoupravu na daljnje
                  postupanje.
Ad 3 - Prijedlog zaključka o prioritetnim akcijama za gradnjom i održavanjem vodoopskrbne i kanalske komunalne infrastrukture na području Gradske četvrti Donja Dubrava za 2019.
 
Predsjednik pojašnjava kako je Vijeće na 17. sjednici Zaključkom već utvrdilo potrebe za gradnjom i održavanjem vodoopskrbne i kanalske komunalne infrastrukture. Ovim prijedlogom predlažu se prioritetne akcije kapitalnih ulaganja za 2019. za gradnjom i održavanjem vodoopskrbne i kanalske infrastrukture na području GČ Donja.
Bez rasprave Vijeće jednoglasno donosi

ZAKLJUČAK
o prioritetnim akcijama za gradnjom i održavanjem 
vodoopskrbne i kanalske komunalne infrastrukture 
na području Gradske četvrti Donja Dubrava za 2019.

1. Vijeće Gradske četvrti Donja Dubrava na svojoj 17. sjednici, 27. rujna 2018., donijelo je Zaključak kojim su utvrđene potrebe za gradnjom i održavanjem vodoopskrbne i kanalske komunalne infrastrukture.  

2. Vijeće predlaže kao prioritetne akcije kapitalnih ulaganja u Gradskoj  četvrti Donja Dubrava za 2019. sljedeće:

a) Vodoopskrba  
MO Trnava 
- Zelenički put - cca 350m - građevinska dozvola 20.4.2017. - izgradnja cjevovoda       

b) Odvodnja 
Izgradnja kolektora Čulinečka – dionica od Trnave do Slavonske avenije

MO Stari Retkovec 
- Vrinice, od k.br. 99 do k.br. 101c - cca 100m - PD i izgradnja kanalskog cjevovoda  (traženo zaključkom od 2013.-2018. god )
            -Vrinice, od k.br 99 do k.br 99f - izgradnja kanala i prepumpne stanice - cca 130m – 
            PD  i izgradnja ( traženo zaključkom od 2013.-2018. god )

MO Trnava 
- IV. Trnava, iza k.br.152g - cca 250m - PD i izgradnja cjevovoda (traženo  zaključkom od 2013.-2018. god )
- II.Trnava - od k.br 7 - 15 - PD i izgradnja kanalskog cjevovoda cca 70m (traženo zaključkom  od 2013.-2018. god)
- Štitarska ul. - izgradnja cjevovoda - građevinska dozvola ugovorena- čeka se  
   izmještanje plina (traženo zaključkom od 2015.-2018. god)
            	
           MO Novi Retkovec/“30.svibnja.1990.“ 
          - Južna ul. s odvojcima - PD i izgradnja kanalskog cjevovoda (traženo zaključkom iz   
            2015. do  2018. god)
  
3. Ovaj Zaključak dostavlja se Vodoopskrbi i odvodnji d.o.o. na daljnje postupanje.


Ad 4 - Prijedlog zaključka o prijedlogu izmjene voznog reda autobusne linije 231 Borongaj – Dubec
Predsjednik ističe da je zbog sve češćih pritužbi građana na nepoštivanje voznog reda autobusne linije 231 Borongaj-Dubec, a uzrokovanu zagušenjem prometa na dijelu trase Ul. kneza Branimira-Osječka ul., ZET uputio dopis kojim traži suglasnost na korekcije navedenog voznog reda. Obzirom na  stanje na terenu navedenu korekciju smatramo potrebnom te predlažemo da se podrži navedena izmjena.  

Bez rasprave Vijeće jednoglasno donosi

Z A K L J U Č A K
o prijedlogu izmjene voznog reda autobusne linije
231 Borongaj - Dubec

I. Razmotren je Prijedlog ZET-a za izmjenu voznog reda autobusne linije 231 Borongaj - Dubec.

II. Vijeće je suglasno s predloženom izmjenom.

III. Ovaj se zaključak dostavlja Zagrebačkom električnom tramvaju d.o.o. na daljnje
                  postupanje.



Ad 5 - Prijedlog zaključka o prijedlogu promjene polaska autobusne linije 214 Koledinečka-Trnava-Kozari bok 

Predsjednik pojašnjava da se ovim prijedlogom podržava Zaključak Vijeća mjesnog odbora Trnava kojim traži promjenu polaska autobusne linije 214 Koledinečka-Trnava-Kozari bok s polazišta u Koledinečkoj kako školska djeca ne bi morala čekati bus sat vremena pa i više. Otvara raspravu. 
Bez rasprave Vijeće jednoglasno donosi

Z A K L J U Č A K
o prijedlogu promjene polaska autobusne linije
214 Koledinečka-Trnava-Kozari bok


I. Razmotren je prijedlog Vijeća Mjesnog odbora Trnava za promjenom polaska autobusne linije 214 Koledinečka-Trnava-Kozari bok s polazišta u Koledinečkoj ulici koji se smatra opravdanim.

II. Predlaže se promjena polaska autobusa s polaznog stajališta u Koledinečkoj ulici iz sadašnjeg vremena u 19,00 sati na 19,20 sati. Promjena se predlaže jer sadašnji polazak autobusa nije prilagođen učenicima obližnjih srednjih škola s obzirom da nastava završava u 19,05 sati tako da sljedeći polazak u 20,00 sati moraju čekati gotovo sat vremena. 

III. Ovaj se zaključak dostavlja Zagrebačkom električnom tramvaju d.o.o. na daljnje
                  postupanje.

Ad 6 - Prijedlog zaključka o prijedlogu prometnog rješenja na spoju Ulice badema, stare Čulinečke c. i  I. Čulinca 
Predsjednik pojašnjava Zaključak Vijeća Mjesnog odbora Čulinec u svezi prometnog rješenja na spoju Ulice badema, stare Čulinečke ceste i I. Čulinca. Zaključak  smatra opravdanim te predlaže da se podrži novi prijedlog prometnog rješenja te uputi nadležnom uredu na daljnje postupanje.  
 Otvara raspravu. Bez rasprave Vijeće jednoglasno donosi

Z A K LJ U Č A K
o prijedlogu prometnog rješenja na spoju 
Ulice badema, stare Čulinečke c. i I. Čulinca

1. Razmotren je prijedlog Vijeća Mjesnog odbora Čulinec u svezi prometnog rješenja na spoju Ulice badema, stare Čulinečke c. i I. Čulinca koji se smatra opravdanim.
2. Predlaže se promjena sadašnjeg prometnog rješenja na način da cesta s prednošću prolaza bude Ulica badema i njezin spoj sa ulicom I. Čulinec (smjer istok – zapad), a da stara Čulinečka c. (smjer sjever – jug) bude sporedna cesta. Također se predlaže  postavljanje dodatne strelice za lijevo skretanje na semaforu kod izlaza iz podvožnjaka u smjeru juga (skretanje prema Ulici badema) i strelice za lijevo skretanje na semaforu kod izlaza iz I. Čulinca u smjeru sjevera, odnosno iz naselja stari Čulinec prema podvožnjaku. Nadležnom gradskom uredu predlaže se da utvrdi opravdanost prijedloga i donese odgovarajuće rješenje.
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 7 - Prijedlog zaključka o prijedlogu za postavljanjem vertikalne signalizacije na području Mjesnog odbora Stari Retkovec

Predsjednik otvara raspravu o Prijedlogu zaključka. Smatra potrebnim podržati Zaključak Vijeća Mjesnog odbora Stari Retkovec te poboljšati sigurnost sudionika u prometu postavljanjem vertikalne signalizacije prometnih znakova „obveznog zaustavljanja“  u navedenim ulicama. 
Otvara raspravu. Bez rasprave Vijeće jednoglasno donosi


Z A K LJ U Č A K
o prijedlogu za postavljanjem vertikalne signalizacije
na području Mjesnog odbora Stari Retkovec


1. Razmotren je prijedlog Vijeća Mjesnog odbora Stari Retkovec za postavljanjem vertikalne signalizacije na području Mjesnog odbora Stari Retkovec.

1. Vijeće predlaže poboljšanje sigurnosti sudionika u prometu postavljanjem vertikalne signalizacije odnosno prometnih znakova „obveznog zaustavljanja“ u sljedećim ulicama:
· Delenšice
· Ulica Nenada Babića
· Ulica Tomislava Švaba
· Ulica Roberta Tupeka
· Ulica Tomislava Pongraca
· Vrinice, odvojak kod k.br. 13
· Vrinice, odvojak kod k.br. 10
· Vrinice, odvojak kod k.br. 14
· Vrinice, odvojak kod k.br. 21
· Vrinice, odvojak kod k.br. 37
· Vrinice, odvojak kod k.br. 39
· Vrinice, odvojak kod k.br. 99 L

1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

7. Pitanja, prijedlozi i obavijesti
D. Šereg na učestale zahtjeve građana pita zašto prilikom uređenja Legradske ulice nije asfaltiran i dio gdje je smješten zeleni otok.
Predsjednik napominje da su građani već slali upite putem e-maila na koje im je odgovoreno.  Radovi na uređenju Legradske ulice planirani su i izvršeni na dijelu od Valpovačke do Vukovarske ulice odnosno završili su na spoju s Vukovarskom ulicom. Smatra da općenito zeleni otoci nisu primjereno uređeni i označeni te je od Čistoće zatraženo da u svoje planove za sljedeću godinu uvrste uređenje zelenih otoka na čitavom području Donje Dubrave.
Z. Žvorc napominje da izvođači koji asfaltiraju ulice ne paze na prometne znakove i natpise. Prođu i zapnu kamionom, savinu natpis i nitko o tome ne vodi brigu.
Predsjednik ga upućuje da se s konkretnom primjedbom obrati Vijeću Mjesnog odbora Trnava pa će se poduzeti potrebne radnje.

Budući da više nije bilo pitanja i prijedloga, predsjednik zaključuje sjednicu u 18,00 sati. 


KLASA: 026-02/18-01/535				
URBROJ: 251-06-11-4-18-9
Zagreb, 18. prosinca 2018.


Zapisnik sastavila:
Marijana Lepur, bacc.admin.publ.
Predsjednik
Vijeća Gradske četvrti
Donja Dubrava
   Milan Draženović, dipl. ing.

